
Óraadói állás általános adatai:
	Tantárgy: Kémia
	Intézmény: Sapientia EMTE, Marosvásárhelyi Kar, Sepsiszentgyörgyi Tanulmányi Központ
	Szak: Agrármérnöki
	Heti óraszám: 2 óra laboratóriumi gyakorlat/kiscsoport

A versenyvizsga részletei:
	Dátum: 2019. szeptember 3. (kedd)
	Időpont: 10 óra
	Helyszín: Sapientia EMTE, Sepsiszentgyörgyi Tanulmányi Központ főépülete, A 208-as terem
		(Sepsiszentgyörgy, Csíki utca, 50 szám.),

	- a versenyvizsga három részből fog állni:
		- írásbeli vizsga: három kérdéses vizsgalap kidolgozása
		- szóbeli meghallgatás: 3-5 kérdésre megfogalmazott felelet +
			az eddigi oktatási tevékenység, az elért tudományos eredmények
			és az egyetemi karrierterv rövid bemutatása (max. 10 perc)

		- gyakorlati vizsga: 24 órával a versenyvizsga előtt lesz közölve

	- a versenyvizsga menete az előbbiekben vázoltak sorrendjében fog történni


AZ ÍRÁSBELI VIZSGA TEMATIKÁJA

- A kvantumelmélet alapjai, a fény hullámtermészete, emissziós és abszorpciós színképek, atom- és molekulaszínképek, elektronszerkezet többelektronos atomoknál, az elemek periódusos rendszere.

- Elektrolitok és az elektrolitos disszociáció, a víz disszociációja, az Arrhenius-féle sav-bázis elmélet. A Brönsted-Lowry-féle sav-bázis elmélet, az autoprotolízis, a savak és bázisok erőssége, a Lewis-féle sav-bázis elmélet. 

- A víz disszociációs egyensúlya, a víz ionszorzata, a pH és a pOH, a gyenge savak és gyenge bázisok disszociációs egyensúlya, sav-bázis indikátorok, néhány acidi-alkalimetriás indikátor, a többértékű savak disszociációja, pufferoldatok, a foszfátpuffer, a hidrogén-karbonát - szén-dioxid puffer. 

- Aminosavak, peptidek, fehérjék tulajdonságai, optikai sajátságai, kémiai reakciói, a fehérjék elsődleges, másodlagos, harmadlagos és negyedleges szerkezete.

- Monoszacharidok, diszacharidok, poliszacharidok, tartalék szénhidrátok, sejtfalalkotó poliszacharidok.

- Zsírsavak és neutrális zsírok, foszfogliceridek. 

- Enzimek -biokatalizátorok, az enzimreakciók sebessége, az enzimműködés feltételei, az enzimreakciók gátlása, az aktív centrum szerepe a biokatalízisben, az enzimműködés szabályozása, proteináz inhibitorok.

- A szénhidrátok lebontása, emésztés és felszívódás, a glükóz anaerob átalakítása, a glükózlebontás lépései, a glükózlebontás energiamérlege, erjedések. 

- Trikarbonsav ciklus, az aktív acetát keletkezése, a trikarbonsav ciklus részfolyamatai, a trikarbonsav ciklus központi helye az anyag- és energiaforgalomban. 

- Az energiatranszformáció és energiatárolás, a terminális oxidáció (elektrontranszport), a biológiai energia felszabadítása, víz keletkezése a szubsztrátok hidrogénjéből, az oxidatív foszforilálás – az oxidációs energia átalakulása kémiai kötési energiává, a mitokondriumok szerepe az energiaképző folyamatokban. 

- A zsírsavak béta-oxidációja (aktiválás és lebontás), a zsírsav-oxidáció energiamérlege, a ketontestek keletkezése és oxidációja. a telített zsírsavak bioszintézise. 

- A fehérjék emésztése, az aminosavak lebomlásának közös reakciói, az aminosavak szénláncának lebomlása a trikarbonsav ciklusban, a nitrogén eltávolítása a szervezetből, az emlősök és a madarak nitrogénürítése – a karbamid és a húgysav szintézise. 

- Az aminosavak szintézise, a nitrogénfixálás mechanizmusa, a nem esszenciális aminosavak bioszintézise, az aminosavak bioszintézisének szabályozása. 

- Nukleotidok, valamint a purin- és pirimidinbázisok anyagcseréje, a purin- és pirimidinbázisok lebontása, a purinnukleotidok és a pirimidinnukleotidok bioszintézise. A polinukleotidok, a DNS és az RNS szerkezete 



AZ SZÓBELI VIZSGA TEMATIKÁJA

- Az abszolút és relatív atomtömeg, molekulatömeg, a kémiai reakciók alapvető típusai.

-A termodinamika I. főtétele, az entalpia, Hess tétele, az entrópia és termodinamika II. főtétele, a kémiai reakciókat kísérő entrópiaváltozás.

- Mononuleotidok, polinukleotidok, pirimidin- és purinbázisok, nukleozidok, nukleotidok, nukleotid koenzimek, polinukleotidok. 

- A fehérjék bioszintézise, a fehérjeszintézis a prokariotákban, a fehérjeszintézis lépései, a riboszómák szerkezete és szerepe a fehérjeszintézisben, a fehérjeszintézis kódjának felderítése, az aminosavak összekapcsolódásának lépései.





A GYAKORLATI VIZSGA TEMATIKÁJA[footnoteRef:1] [1:  Gyakorlati megvalósítás főként a laboratóriumban rendelkezésre álló eszközökkel és vegyszerekkel.] 


- Minőségi kémiai analízis, a vas(II) és a vas(III) ionok valamint az ammónia kimutatása ivóvízből. 

- A kloridionok kimutatása ivóvízből. 

- A karbamid kimutatása takarmányból és élelmiszerekből. 

- Készítsen egy 0,1M NaOH oldatot, állapítsa meg pontos koncentrációját, majd határozza meg egy ismeretlen koncentrációjú sósavoldat HCl-tartalmát. 

- Készítsen egy 0,1M AgNO3 mérőoldatot, és határozza meg a konyhasó nátrium-klorid tartalmát. 

- Állítsa össze egy készülék vázlatát növényi anyagok nitrogéntartalmának meghatározására a Kjeldahl módszer alapján. 

- Milyen módszerrel határozná meg egy növényi minta pontos ólomtartalmát. Röviden ismertesse a módszer(eke)t. 

